**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 26.11. 2018**

● **Futures ceny zrnín na burzách k 26.11.2018**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 199,25 | XII.´18 | *▼* |
| CBoT Chicago | 165,11 | III.´19 | *▲* |
| KBB Bratislava | 169,42 | I.´19 | *-* |
| **Kukurica** | | | |
| MATIF Paríž | 174,00 | I.´19 | *▲* |
| CBoT Chicago | 116,09 | XII.´18 | *▼* |
| BÉT Budapešť | - | - | *-* |
| KBB Bratislava | 145,69 | I.´19 | *-* |
| **Repka olejka** | | | |
| MATIF Paríž | 370,00 | II.´19 | *▼* |
| KBB Bratislava | 357,86 | I.´19 | *-* |

*Kurz (NBS): EURO/USD: 1,1352 ▼; EURO/HUF: 322,03 ▲*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 26.novembru 2018**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **201,00** | ▼ | DS | DE | Hamburg | **203,00** | ▼ | DS | DE | Mannheim | **191,00** | ▲ | DS |
| FR | Rouen | **202,72** | ▲ | DP | FR | Rouen | **205,72** | ▲ | DP | FR | Bordeaux | **177,08** | ▲ | DP |
| BE | Brusel | **212,00** | ▲ | DP | BE | Brusel | **218,00** | ▲ | DP | HU | Transdanubia | **144,03** | ▼ | FG |
| HU | Transdanub | **179,37** | ▼ | FG | HU | Transdanub | **-** | **-** | FG | AT | Viedeň | **153,50** | ▼ | DS |
| AT | Viedeň | **-** | - | DS | AT | Viedeň | **182,50** | ▲ | DS | PL | Zachodni | **166,47** | ▲ | DF |
| PL | Slaski | **194,44** | ▲ | DF | PL | Zachodni | **183,21** | ▼ | DF | RO | Mutenia | **138,58** | ▲ | DS |
| CZ | Praha | **185,32** | ▼ | DF | CZ | Praha | **-** | - | DF | SK | Bratislava | **143,47** | ▲ | DP |
| RO | Mutenia | **185,02** | ▲ | DS | RO | Mutenia | **169,56** | ▲ | DS | **raž potravinárska** | | | | |
| SK | Bratislava | **162,31** | ▲ | DP | SK | Bratislava | **154,29** | - | DP | DE | Hamburg | **202,00** | ▼ | DS |
| **pšenica kŕmna** | | | | | **jačmeň sladovnícky** | | | | | CZ | Praha | **-** | - | DF |
| DE | Hamburg | **202,00** | ▼ | DS | DE | Mannheim | **266,00** | ▲ | DS | SK | Bratislava | **-** | **-** | N |
| HU | Transdanub | **178,73** | - | FG | CZ | Praha | **-** | **-** | DF | **pšenica tvrdá** | | | | |
| PL | Slaski | **187,67** | ▼ | DF | FR | Rouen | **-** | **-** | DP | ES | Cordoba | **203,00** | ▲ | DS |
| AT | Viedeň | **188,00** | **-** | DS | PL | Zachodni | **199,70** | ▲ | DF | FR | La Pallice | **203,72** | ▲ | DP |
| SK | Bratislava | **148,54** | - | DP | SK | Bratislava | **-** | **-** | - | IT | Bologna | **212,50** | - | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 47.týždňu 2018 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 180 - 185 | 160 - 170 | 165 - 170 |
| **kvalita A** | 175 - 180 | 150 - 160 | 155 - 165 |
| **kvalita B** | 170 - 175 | 140 - 150 | 150 - 155 |
| **Pšenica kŕmna** | 155 - 160 | 150 – 160 | 150 - 155 |
| **Jačmeň sladovnícky** | 190 - 215 | - | 200 - 210 |
| **Jačmeň kŕmny** | 170 | 150 - 160 | 180 - 200 |
| **Kukurica na zrno** | 140 - 155 | 140 - 145 | 135 - 140 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Ceny kukurice sa na európskom trhu v ostatných týždňoch mierne zvýšili. Podobne aj cena jačmeňa kŕmneho na viacerých miestach stúpla, ba presahuje cenu potravinárskej pšenice (napr. Hamburg, Rouen, Brusel – viď tabuľku). Podľa Medzinárodnej rady pre zrniny (IGC) medziročný vývoj cien pšenice potravinárskej (k 22.11.) dosiahol nárast +19% u ceny v Mexickom zálive USA (US Gulf: 190 €/t) a až +26% u pšenice 1.triedy v Rouen, FR (203 €/t). Kŕmny jačmeň v oblasti Čierneho mora ku koncu novembra 2018 dosahuje cenu 209 €/t, čo je o 29% viac ako v rovnakom období pred rokom. Jeho cena vo francúzskom prístave Rouen je dokonca o 31% vyššia (204 €/t), ako vlani. Miernejší nárast zaznamenáva aj cena kukurice na zrno – US Gulf (3YC) je cena 143 €/t, čo je o 6% viac ako vlani a vo francúzskom Bordeaux je cena kukurice 180 €/t, teda o 16% vyššia ako pred rokom. Naopak, cena sóje medziročne poklesla o 10% a aktuálne je v Mexickom zálive USA na úrovni 291 €/t (2Y). Mierne klesá aj cena pšenice tvrdej (o 7%).

Pšenica potravinárska dosahuje aj na Slovensku vyššiu hodnotu, najmä pri vyššej kvalite okolo 180-185 €/t. Podobne aj tu má jačmeň kŕmny zaujímavú cenu. Podľa monitoringu jesenných prác SPPK, bola k záveru 46.týždňa 2018 kukurica na zrno na Slovensku pozberaná z 95% osiatej výmery, s priemernou úrodou 9,17 t/ha a celkovou produkciou 1 022 806 ton. Priebeh poľných prác neprerušujú zrážky, no extrémne suchá jeseň ohrozuje rast a vývoj ozimín. Navyše, škody na poliach spôsobuje aj poľovná zver.

Ostatný pokles svetovej ceny ropy (69 USD/barrel) a nízke marže na bioetanol spracovaný z kukurice mali dosah aj na americký trh s kukuricou. Znepokojujúce pre túto komoditu je aj aktuálne počasie v krajinách Južnej Ameriky. Ceny kukurice US futures však v ostatnom týždni zostali len v obmedzenej výške, bez výraznejších odchýlok, neschopné odraziť nepriaznivý dopad zmienených vplyvov.

*Zdroje: Európska Komisia; IGC (International Grains Council); IEG Vu (Agribiznis Informa); internetové portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)